ועדת הכספים, כנסת 25, פרוטוקול מספר 307, 2024-01-29 00:00

משה גפני: אני מחדש את הישיבה

משה גפני:  אסף ממטה החטופים, בקשה

אסף אברמוביץ': שלום לכולם, אני בן זוג של מירב לשם גונן, אימא של רוני

אסף אברמוביץ':  יש לנו פה נציגות מהמשפחה, דריה

אסף אברמוביץ':  אני פחות רוצה לדבר על העניין האישי והמשפחתי, אני רוצה יותר להציג את המטה שאנחנו חלק ממנו, מטה משפחות החטופים, ויותר לגעת בעניין של כספים

אסף אברמוביץ':  מטה משפחות החטופים גייס עד היום כספים, תרומות שהוא משתמש בהם גם לטובת המשפחות וגם לטובת המדינה

אסף אברמוביץ':  תקציב של בערך מיליארד וחצי הלך להסברה כמעט בכל העולם, גם במקומות שאנחנו פחות בקשר איתם; תקציב של מעל 18 מיליון שקל הלך לטיסות של משלחות כי עשרות משלחות בכל העולם נשלחות להסברה; תקציב של כמעט 20 מיליון שקל הלך להצהרות ולכל מיני פעולות של משפחות; ו-8 מיליון שקלים הלך לסיוע למשפחות, שזה לקנות אוכל, לשכור להם רכב בגלל שהרכב שלהם נשרף, לשלם להם על הדלק, על הבגדים, לקנות תכשירים נגד כינים לילדים שחזרו מעזה

אסף אברמוביץ':  אולי תנסו לנחש בכמה כסף המדינה עזרה לנו

משה גפני: אנחנו יודעים בדיוק

אסף אברמוביץ': כרגע כלום, ממש כלום

אסף אברמוביץ':  למרות הבטחות של השר שיקלי, של השרה מירי רגב ושל שר האוצר לסייע - -     

משה גפני: מה שר האוצר אמר לכם?     

אסף אברמוביץ': שהוא ידאג להעביר 30 מיליון שקלים, אבל עד היום שום דבר

משה גפני: אנחנו כולנו איתכם

משה גפני:  אם הוא הבטיח, הוא צריך לקיים את זה

אסף אברמוביץ': תודה

משה גפני:  אני עובר לסעיף האחרון בסדר היום: פנייה מס' 1-2 – הוצאות פיתוח

דניאל אוסטר: הפנייה נועדה לתקצב 100 מיליון שקלים בהוצאה ובהרשאה בסעיף 83 עבור פרויקטים תומכי דיור

ולדימיר בליאק: איזה פרויקטים?             

משה גפני: זה נכון שהמדינה קיבלה שם כסף מהתושבים לפני שנים אחדות?     

ולדימיר בליאק: איפה?     

דניאל אוסטר: באיילון

ולדימיר בליאק: שיפרט

דניאל אוסטר: אנחנו מדברים פה על תקציב תשתיות תומכי דיור שנמצא בתקציב המדינה, זה לא כסף שמגיע מהדיירים

משה גפני: איפה הכסף של הדיירים?     

ולדימיר בליאק: איפה? באיזה פרויקט מדובר?     

דניאל אוסטר: בתמ"ל 1045 בעיר בני ברק

דניאל אוסטר:  הפרויקט שאנחנו מדברים עליו פה נקרא גשר הרלינג שעובר מעל מסילות הרכבת

דניאל אוסטר:  התנאי לאכלוס זה שהעבודות על הגשר התחילו

ולדימיר בליאק:  איפה זה בדיוק בבני ברק?     

דניאל אוסטר: באזור איילון

משה גפני: איפה שהרכבת

דניאל אוסטר: בדיוק, נכון

דניאל אוסטר:  הדיירים כבר מחכים להיכנס לדירות, לכן גם הדחיפות - -     

משה גפני: אנשים באו אלי ואמרו לי שהם שילמו כסף כבר לפני שנים אחדות כשהם קנו את הדירות, שילמו הוצאות פיתוח עבור הגשר שלא בנו אותו

דניאל אוסטר: יש את העניין של הוצאות פיתוח בכל פרויקט דיור שהולכות כחלק מהסכם הגג לתשתיות כאלו ואחרות

דניאל אוסטר:  הפרויקט כאן הוא פרויקט מאוד מורכב ומאוד יקר, כי יש את העניין של קירוי הרכבת ואת העניין של הגשר עצמו

דניאל אוסטר:  את מה שנדרש כרגע לעבודות של הגשר אנחנו מביאים מתקציב המדינה, שזה בנוסף לכל הוצאות הפיתוח שנגבו מהיזמים שניגשו למכרז

אליהו דלל: כמה יחידות דיור היו שם?     

דניאל אוסטר: סדר גודל של 2,000

אליהו דלל: כמה נגבו מהדיירים? בדרך כלל בפיתוח יש הסכם לתשתיות צמודות ולתשתיות על

משה גפני: התושבים שילמו, מה השאלה, אתה צודק

אליהו דלל: אני מניח שהגשר הזה הוא תשתיות על

איתן לבני: בגדול אתם צודקים

איתן לבני:  כאשר מפתחים שכונה לא מאגרות והיטלים זה נעשה בהסכם פיתוח פרטני מול העירייה

איתן לבני:  אנחנו גובים את הכסף במקום אגרות והיטלים, ומעבירים את הכסף - -     

אליהו דלל: כמה שילמתם? אם זה 100,000 שקל כפול 2,000, זה יוצא  200 מיליון

איתן לבני:  מה שקרה פה זה שהגשר לא היה חלק מהוצאות הפיתוח שבעבורו גבינו את הכסף, הכסף נגבה  עבור מטלות אחרות שנעשו לטובת הפרויקט

משה גפני: מה למשל?     

איתן לבני: בשביל כל הוצאות הפיתוח שנקבעו מראש גבינו את הכסף שאנחנו מעבירים לחק"ל, לעירייה או לגורם הרלוונטי

איתן לבני:  ההוצאה הזאת היא מתקציב המדינה

איתן לבני:  המדינה באה ותקצבה את האירוע הזה בנוסף לכסף שגבינו מכוח הסכם הפיתוח עם העירייה

משה גפני: לא הבנתי מה זה "בנוסף לכסף שגבינו"

איתן לבני: כשאתה שואל אם הכסף שגבינו הוא עבור הגשר, אז התשובה היא לא, הוא לא עבור הגשר

משה גפני: עבור מה הכסף הזה?     

איתן לבני: עבור שאר הדברים בשכונה

משה גפני: מה למשל?     

איתן לבני: תשתיות צמודות ותשתיות על, אם זה כבישים, אם זה כל מיני שצ"פים

אליהו דלל: אפשר לדעת כמה גביתם?     

איתן לבני: אין לי את הנתון הזה עכשיו

דניאל אוסטר: נעשתה פה עבודה מקצועית על ידי רשות מקרקעי ישראל, על ידי משרד התחבורה ועל ידי משרד האוצר

דניאל אוסטר:  נדרשים פה עוד 100 מיליון שקלים

דניאל אוסטר:  העדכון בתקציב 2024 שהגשנו לכנסת כבר מופיע

דניאל אוסטר:  אם תשאלו אותי למה אנחנו מביאים את זה עכשיו בפנייה, התשובה היא שהאירוע הזה דחוף, הוא תנאי לאכלוס, יש דיירים שמחכים להיכנס לדירות שלהם

משה גפני: דיירים ששילמו כסף

דניאל אוסטר: נכון, דיירים ששילמו כסף ליזמים ומחכים לדירות שלהם

ינון אזולאי: מתי תעביר את הכסף?     

דניאל אוסטר: ברגע שהוועדה פה מאשרת, נציג המשרד יוכל לפתוח את ההזמנה מול החברה הכלכלית וצו העבודות ייצא לדרך

ינון אזולאי: כמה זמן לוקחת העברה מאצלכם לגוף המבצע?         

איתן לבני: טווח זמן קצר

ינון אזולאי: אם רק עוד חודש יעבור הכסף ובינתיים יעבור תקציב חדש, האם תצטרך עוד פעם העברה?     

דניאל אוסטר: לא נצטרך עוד פעם, כי העדכון הזה של 100 מיליון כבר מעודכן בתקציב החדש

דניאל אוסטר:  אנחנו מאשרים את זה כרגע בפנייה לאור הדחיפות

משה גפני: קיימנו דיון לבקשתו של חבר הכנסת מיקי לוי על כך שאין נגישות לרכבת באזור של איילון

משה גפני:  האם יש לכם תשובה על זה? גם את עיריית בני ברק היה צריך לערב בעניין וגם אתכם

משה גפני:  אתם יודעים שעוברת שם רכבת עם חומרים מסוכנים וצריך לעשות קירוי?     

דניאל אוסטר: מתקיימים דיונים לגבי עניין הקירוי עם משרד התחבורה, עם רשות מקרקעי ישראל כדי להבין את העלויות, להבין את ההשלכות

ינון אזולאי: בוא נגיד שהעלויות מטורפות - מה זה אומר?     

דניאל אוסטר: אנחנו עדיין בבחינה של זה

ינון אזולאי: שמה? שנעביר את הרכבת, או שנהרוס את הבניינים?     

אליהו דלל: שאתה מתחיל בעבודה ולא מסיים אותה

משה גפני: זה לא פשוט

משה גפני:  עוברים שם חומרים מסוכנים

אליהו דלל: האכלוס מותנה בתחילת העבודות על הגשר

אליהו דלל:  הוא לא אומר שזה צריך להסתיים

רוני כהן: אחי התאום נמרוד חטוף בעזה כבר 115 יום

רוני כהן:  כל מה שאני עושה מאז ה-7 באוקטובר זה לפעול על מנת שאח שלי יחזור, אם זה לצאת למשלחות, להיפגש עם אנשים, להיות בעצרות, ואני לא מקבלת שקל

רוני כהן:  בזמן הזה יכולתי לעבוד

רוני כהן:  אני מבקשת שתהיה לזה התייחסות

רוני כהן:  הרבה בנות שהאחים שלהן, הדודים שלהן או ההורים שלהן חטופים לא מקבלות שקל

ולדימיר בליאק: אנחנו מכינים הצעת חוק כדי לפתור את הבעיה

רוני כהן: יש התקדמות עם זה?     

ולדימיר בליאק: כן, קואליציה ואופוזיציה ביחד

רוני כהן: תודה רבה

משה גפני: מה לגבי העניין של החומרים המסוכנים?     

דניאל אוסטר: אנחנו נמצאים בדיונים על זה

דניאל אוסטר:  זה אירוע מורכב שלא קשור לנושא הגשר שהתקציב שלו דחוף לצורך אכלוס

אליהו דלל: אם מחר יגידו שצריכים להזיז את מסילת הרכבת, מה יעשו עם הגשר?     

דניאל אוסטר: הפנייה זאת הוכנה בשיתוף עם גורמי המקצוע - גם עם משרד הבינוי והשיכון, גם עם משרד התחבורה וגם עם רשות מקרקעי ישראל

דניאל אוסטר:  יש מענה לגבי בדיוק איפה, אבל אני לא יודע אותו

דניאל אוסטר:  אפשר להחזיר תשובות אחרי זה

דניאל אוסטר:  את עניין החומרים המסוכנים אנחנו מכירים, אנחנו בדיונים על זה

דניאל אוסטר:  חלק יצטרך לבוא בתקצוב וחלק יצטרך אולי להיות מועמס בהוצאות הפיתוח על יחידות הדיור הבאות

דניאל אוסטר:  מתקיימים על זה דיונים בכל הדרגים

אליהו דלל: חסרים לנו פה נתונים, לצערי

אליהו דלל:  אני רוצה לדעת את סך עלויות הפיתוח, כמה גבו, על מה הולכים להוציא

אליהו דלל:  כשבאים פה עם מספר של 100 מיליון, אני לא יודע להחליט

דניאל אוסטר: 	אם כרגע אתם לא מאשרים את זה, המשמעות היא שיהיו יחידות דיור שהאכלוס שלהן יתעכב

אליהו דלל: זאת לא תשובה

דניאל אוסטר: 	אני רק שם את זה על השולחן

אליהו דלל: אני רוצה נתונים בשביל להצביע

אליהו דלל:  מה, אתה מאיים עלי?         

דניאל אוסטר: אני לא מאיים, אני רק משקף את הדברים בפני חברי הוועדה

אליהו דלל: אז תביא עד מחר נתונים לגבי כמה גביתם, על מה אתם הולכים להוציא

דניאל אוסטר: בסדר גמור, אני יכול לבדוק את זה

דניאל אוסטר:  בסופו של דבר זו עבודה מקצועית שנערכת על ידי משרד ממשלתי

אליהו דלל: תאמין לי שאני מכיר את העבודה הזאת היטב, אני עשיתי אותה

אליהו דלל:  הייתי נותן את הדברים האלה למינהל

אליהו דלל:  את הדברים האלה אפשר להוציא בלחיצת כפתור

משה גפני: הנושא הזה נדון כבר הרבה שנים

משה גפני:  המדינה לקחה את הכסף של התושבים, לא עשתה איתו כלום בפרויקט הזה, ועכשיו יש מצב שמשפחות שקנו דירה לא יכולות להיכנס בגלל שאין את הגשר

אליהו דלל: מה המשפחות אשמות?     

משה גפני: נכון

משה גפני:  צריך לאשר את זה ולבקש את כל הפרטים

איתן לבני: גובה התקציב הוא 850 מיליון, כאשר הגשר מתוכו הוא 250 מיליון

אליהו דלל: כמה גביתם עד היום?     

איתן לבני: זה נתון שאני יכול לברר, אבל הגבייה לא קשורה לתקצוב של הגשר

אליהו דלל: על מה הולכים להוציא את ה-850?      

איתן לבני: זה תקציב פיתוח, אם לשצ"פים, אם לכבישים

אליהו דלל: אתה יכול להגיד כמה דונם לשצ"פים? זה לא מקצועי מה שמביאים לפה

משה גפני: חבר הכנסת דלל, אני לא מתכוון להרפות מהעניין הזה

משה גפני:  אני מביא את זה כאן לדיונים בגלל שהמציאות - -     

אליהו דלל: אני לא משתתף בדיון, אני לא יכול לקבל החלטה ולהצביע

משה גפני:   זה לפגוע בתושבים

אליהו דלל: בסדר, אז אני נמנע

משה גפני: אני מבקש שתביאו את הפרטים המלאים - כמה גביתם מהתושבים, לאן הולך הכסף הזה, מה הולכים לעשות עם החומרים המסוכנים, עם הקירוי

משה גפני:  תתנו תכנית שלמה

אליהו דלל:  היו מקומות שהיינו צריכים לשנות תב"ע למרות שזה היה בתשתיות על

אליהו דלל:  כשהיה צריך להקים מנהרה מתחת לצומת פולג בעלות של למעלה מ-120 מיליון שקל, שינינו תב"ע ולא עשינו אותה כי לא היה צורך בסוף

אליהו דלל:  יכול להיות שגם פה אין את הצורך, אני לא יודע

משה גפני: אני הייתי שם, יש את הצורך

דניאל אוסטר: נחתם הסכם גג עם העירייה, שמי שחתום עליו זה החשב הכללי במשרד האוצר ומנכ"ל רשות מקרקעי ישראל

דניאל אוסטר:  זה לא נחתם אתמול או שלשום

דניאל אוסטר:  במסגרת הסכם הגג שוקלים את הוצאות הפיתוח, שוקלים כמה יגיע מתקציב מדינה

משה גפני: אני מבקש שתתנו תשובה, כי אני חושב להמשיך דיון על זה

משה גפני:  אני מבקש לאשר את העברה הזאת, אחרת זה לפגוע פעם נוספת בתושבים

משה גפני:  מס' פנייה לוועדה 1-2

משה גפני:  מי בעד אישור הפניות, ירים את ידו? מי נגד, מי נמנע?     

משה גפני: פניות 1-2 אושרו

משה גפני: אחד נמנע

משה גפני:  אני מבקש את הפירוט

משה גפני:  הפניות אושרו

משה גפני:  תודה רבה, הישיבה נעולה